ตลาดหุ้นสหรัฐฯปิดทรงตัว
ตลาดหุ้นสหรัฐฯ ปิดทรงตัวดาวโจนส์ ลดลง 13.06 จุดขณะที่ ราคาน้ำมัน ขยับขึ้นเล็กน้อย
29 ม.ค. 2556

ตลาดหุ้นสหรัฐฯ ปิดทรงตัวดาวโจนส์ ลดลง 13.06 จุดขณะที่ ราคาน้ำมัน ขยับขึ้นเล็กน้อย   ตลาดหุ้นสหรัฐฯวานนี้(28ม.ค.) ปิดทรงตัว หลังถูกฉุดด้วยตัวเลขยอดจำหน่ายบ้านที่รอปิดการขายที่น่ากังวล ดัชนีหุ้นดาวโจนส์ ลดลง 13.06 จุด (0.09 เปอร์เซ็นต์) ปิดที่ 13,882.95 จุด แนสแดค เพิ่มขึ้น 4.59 จุด (0.15 เปอร์เซ็นต์) ปิดที่ 3,154.30 จุด เอสแอนด์พี ลดลง 2.71 จุด (0.18 เปอร์เซ็นต์) ปิดที่ 1,500.25 จุด
ขณะที่ ราคาน้ำมัน ขยับขึ้นเล็กน้อย จากยอดสั่งซื้อสินค้าคงทนสหรัฐฯ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 56 เซนต์ ปิดที่ 96.44 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 20 เซนต์ ปิดที่ 113.48 ดอลลารต่อบาร์เรล หลังจากช่วงหนึ่งของการซื้อขายขึ้นไปถึง 113.80 ดอลลาร์ สูงสุดในรอบเกือบ 3 เดือน